Stratospheric Observatory for Infrared Astronomy

SOFIA (Stratospheric Observatory for Infrared Astronomy) oli suurim lendav observatoorium maailmas. Tegemist oli 80/20 osalusega partnerlusprojektiga NASA ja Saksa Kosmoseagentuuri vahel. Lendav observatoorium koosnes modifitseeritud lennukist Boeing 747SP ning reflektorteleskoobist, mille diameeter oli 2,5 meetrit ja kaal 17 tonni. Lennuk kandis enne NASA-poolset kasutuselevõttu (1996) nime Clipper Lindbergh, olles ristitud lendur Charles Lindberghi järgi, ja see oli käigus olnud aastast 1977. 2007. aastal otsustas NASA lennukile endise nime tagasi anda, tähistamaks sellega 80 aasta möödumist Lindberghi kuulsast lennust üle Atlandi ookeani. SOFIA esimene vaatlus toimus 25. mail 2010 ning kümnetunniste öiste lendude ajal vaatles observatoorium kosmilisi magnetvälju, tähetekkepiirkondi, komeete, udukogusid ja Linnutee keskosa. Tegeleti ka näiteks astrobioloogiaga, sealhulgas mõõdeti fosfaani sisaldust Veenuse atmosfääris. 14. mai 2014 vaatlustulemuste põhjal koostatud uurimuses (avaldatud ajakirjas Astronomy and Astrophysics 27. juulil 2015) anti teada, et pärast 40-aastast vaheaega on õnnestunud taas Marsi atmosfääris hapnikku tuvastada. Tulemusteni viis kasutusel olnud ülitundlik spektromeeter GREAT (German Receiver for Astronomy at Terahertz Frequencies) SOFIA pardal. 2020. aasta oktoobris andsid NASA teadlased teada, et SOFIA instrumente kasutades on neil õnnestunud Kuu päikesepoolselt küljelt vett leida. Sellekohased vaatlused algasid 31. augustil 2018. SOFIA-t kasutati lisaks teadustööle haridusprojektiks "AAA" ("Airborne Astronomy Ambassadors"), mille raames lennutati stratosfääri kümneid väljavalitud haridustöötajatest koosnevaid meeskondi. Projekti eesmärgiks oli astrofüüsika ja NASA tegevuse tutvustamine laiemale ringile. Juulis 2017 lendas SOFIA pardal toona 18-aastane Uus-Meremaa naisõiguslane Alexia Hilbertidou. SOFIA naasis viimaselt vaatluslennult 29. septembri 2022 varahommikul (732. lend). Projekti lõpetamise põhjuseks oli SOFIA ülalpidamise liigne kallidus. Teadlased töötlevad veel paar aastat lendudel kogutud andmeid. 8. detsembril 2022 teatas NASA, et SOFIA ja lennuk säilitatakse ning need paigutatakse Arizona osariigis Tucsonis asuvasse muuseumi. Proudfit, Leslie (21. aprill 2015). "SOFIA Overview". NASA. Originaali arhiivikoopia seisuga 11. aprill 2023. Vaadatud 24. juulil 2023. "NASA - Science of the SOFIA". www.nasa.gov (inglise). Originaali arhiivikoopia seisuga 25. juuli 2023. Vaadatud 25. juulil 2023. A sneak peek inside NASA’s Stratospheric Observatory for Infrared Astronomy, SOFIA, vaadatud 25. juulil 2023 "21441 / 306 – Production List". Boeing 747SP Website (Briti inglise). 21. juuli 2022. Vaadatud 25. juulil 2023. published, Space com Staff (22. mai 2007). "NASA Names Flying SOFIA Observatory 'Clipper Lindbergh'". Space.com (inglise). Vaadatud 25. juulil 2023. "NASA - SOFIA 2010: The Year in Review". www.nasa.gov (inglise). Originaali arhiivikoopia seisuga 24. juuli 2023. Vaadatud 24. juulil 2023. De Buizer, James M.; Lim, Wanggi; Radomski, James T.; Liu, Mengyao (1. juuni 2023). "Surveying the Giant HII Regions of the Milky Way with SOFIA: V. DR7 and K3-50". The Astrophysical Journal. 949 (2): 82. DOI:10.3847/1538-4357/acc9c6. ISSN 0004-637X. "NASA Astrobiology". astrobiology.nasa.gov (inglise). Vaadatud 26. juulil 2023. "NASA". blogs.nasa.gov (inglise). Vaadatud 26. juulil 2023. https://www.nasa.gov/feature/ames/sofia/flying-observatory-detects-atomic-oxygen-in-martian-atmosphere Rezac, L.; Hartogh, P.; Güsten, R.; Wiesemeyer, H.; Hübers, H.-W.; Jarchow, C.; Richter, H.; Klein, B.; Honingh, N. (1. august 2015). "First detection of the 63 μm atomic oxygen line in the thermosphere of Mars with GREAT/SOFIA". Astronomy & Astrophysics (inglise). 580: L10. DOI:10.1051/0004-6361/201526377. ISSN 0004-6361. Honniball, C. I.; Lucey, P. G.; Li, S.; Shenoy, S.; Orlando, T. M.; Hibbitts, C. A.; Hurley, D. M.; Farrell, W. M. (26. oktoober 2020). "Molecular water detected on the sunlit Moon by SOFIA". Nature Astronomy (inglise). 5 (2): 121–127. DOI:10.1038/s41550-020-01222-x. ISSN 2397-3366. https://www.washingtonpost.com/science/2020/10/26/water-on-the-moon/ Chang, Kenneth (26. oktoober 2020). "There's Water and Ice on the Moon, and in More Places Than NASA Thought". The New York Times (Ameerika inglise). ISSN 0362-4331. Vaadatud 26. juulil 2023. https://archive.today/20140327203024/http://www.sofia.usra.edu/Edu/programs/ambassadors/ambassadors.html https://www.nzherald.co.nz/business/meet-alexia-hilbertidou-the-18-year-old-founder-of-girlboss-and-the-youngest-person-to-be-involved-with-nasas-sofia-mission/DIUKVFRNRNHZXULBKICVRFSAJ4/ Young, Chris (29. september 2022). "NASA's SOFIA aircraft just took to the skies for the very last time". interestingengineering.com (Ameerika inglise). Vaadatud 26. juulil 2023. Lydon, Cody (9. detsember 2022). "NASA's SOFIA to Fly Low-Altitude Flight Over Local Area". NASA. Originaali arhiivikoopia seisuga 20. märts 2023. Vaadatud 26. juulil 2023. How NASA's Flying Telescope Captured the Cosmos | The SOFIA Observatory, vaadatud 26. juulil 2023 "NASA's Retired SOFIA Aircraft Finds New Home at Arizona Museum". NASA. Vaadatud 31. detsembril 2022. SOFIA missiooni kirjeldus Chicago Ülikooli kodulehel (ingliskeelne) SALSA tulemustel põhinev teadustöö (ingliskeelne) Fotogalerii NASA kodulehel SOFIA esimene lend (video) Video, mis selgitab SOFIA pardal oleva teleskoobi tehnilisi lahendusi Up all Night with SOFIA, NASA's Flying Observatory: Science on the SPOT